CELEX: C2004/300/68
Language: fi
Date: 2004-12-04 00:00:00
Title: Asia C-436/04: Hof van Cassatie van Belgiën 5.10.2004 tekemällään päätöksellä esittämä ennakkoratkaisupyyntö asiassa Van Esbroeck, Léopold Henri vastaan yleinen syyttäjä

4.12.2004   
            
            
               FI
            
            
               Euroopan unionin virallinen lehti
            
            
               C 300/35
            
         Hof van Cassatie van Belgiën 5.10.2004 tekemällään päätöksellä esittämä ennakkoratkaisupyyntö asiassa VAN ESBROECK, Léopold Henri vastaan yleinen syyttäjä
   (Asia C-436/04)
   (2004/C 300/68)
   Hof van Cassatie van België on pyytänyt 5.10.2004 tekemällään päätöksellä, joka on saapunut yhteisöjen tuomioistuimeen 13.10.2004, Euroopan yhteisöjen tuomioistuimelta ennakkoratkaisua asiassa VAN ESBROECK, Léopold Henri vastaan yleinen syyttäjä seuraaviin kysymyksiin:
   
               1.
            
            
               Onko 19.6.1990 allekirjoitetun, Schengenin sopimuksen soveltamisesta tehdyn yleissopimuksen 54 artiklaa tulkittava siten, että belgialainen tuomioistuin voi soveltaa sitä henkilöön, jota vastaan on Belgiassa nostettu 25.3.2001 jälkeen rikostuomioistuimessa syyte sellaisista teoista, joista hänet on tuomittu norjalaisen rikostuomioistuimen 2.10.2000 antamalla tuomiolla, silloin, kun kyseinen seuraamus on jo kärsitty, vaikka Euroopan unionin neuvoston sekä Islannin tasavallan ja Norjan kuningaskunnan välisen, 18.5.1999 tehdyn sopimuksen viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen 2.1 artiklan mukaan muun muassa Schengenin sopimuksen soveltamisesta tehdyn yleissopimuksen 54 artikla pannaan Norjassa täytäntöön ja sitä sovelletaan siellä vasta 25.3.2001 alkaen?
               Jos vastaus ensimmäiseen kysymykseen on myöntävä:
            
         
               2.
            
            
               Onko 19.6.1990 allekirjoitetun, Schengenin sopimuksen soveltamisesta tehdyn yleissopimuksen 54 artiklaa, luettuna yhdessä kyseisen yleissopimuksen 71 artiklan kanssa, tulkittava siten, että rangaistavia tekoja, jotka muodostuvat samojen huumausaineiden ja kaikenlaisten psykotrooppisten aineiden, kannabis mukaan lukien, hallussapidosta maastavientiä tai maahantuontia varten ja joista nostetaan syytteet eri valtioissa, jotka ovat allekirjoittaneet Schengenin sopimuksesta tehdyn yleissopimuksen tai panneet täytäntöön Schengenin säännöstön ja soveltaneet sitä, pidettävä mainitussa 54 artiklassa tarkoitettuina ”samoina tekoina”?